Inauguracija dva izabrana i jednog nametnutog člana Predsjedništva Bosne i Hercegovine bit će održana 20. studenog u Sarajevu, izjavio je danas Tanjugu novoizabrani srpski član Predsjedništva BiH, Milorad Dodik.

Prilikom inauguracije, članovi Predsjedništva BiH će položiti i potpisati zakletvu na jezicima naroda koje predstavljaju.

Ovo je još jedan dokaz koliko manjina u BIH maltretira većinu. Jer će bošnjački član predsjedništva Željko Komšić prisegu morati čitati na hrvatskom jeziku. Kako će on to učiniti, hoće li se stići pripremiti, pošto ne poznaje hrvatski jezik ostaje za vidjeti. No ponižavajuće je da u današnjem vremenu, bošnjački član predsjedništva mora čitati prisegu na jeziku naroda koji ga nije birao. I kojeg ne želi predstavljati.

Šefik Džaferović će također čitati prisegu, no nije nam jasno za koga on priseže i koga predstavlja. Valjda će nam s vremenom pojasniti.

Dodik je odmah po završetku izbora poručio da svoju zakletvu za funkciju člana Predsjedništva planira položiti i u Narodnoj skupštini Republike Srpske. Komšić nije rekao hoće li prisegu pročitati i u bošnjačkom klubu Doma naroda Federacije BIH. U hrvatskom znamo da neće. Jer tamo ne smije ući.

Na općim izborima u Bosni i Hercegovini održanim u listopadu za člana Predsjedništva BiH voljom jednog dijela bošnjačkog naroda izabran je Željko Komšić dok je voljom drugog , manjeg dijela bošnjačkog naroda izabran Šefik Džaferović. Tako su Bošnjaci postali treći put u povijesti jedan narod s dva predsjednika i jednim potpredsjednikom u RS-u. Što znači narod s tri predsjednika. Iako se nominalno zalažu za jednu državu imaju tri predsjednika u dva entiteta u jednoj državi.

No zanimljivo je da nemaju niti jednog legitimnog. Naime Džaferović, Komšić i potpredsjednik u RS-u skupa nemaju natpolovičan broj glasova Bošnjaka.

Pobjednik u Hrvata sa 80% glasova je Dragan Čović no on neće preuzeti dužnost jer je Izborni zakon u BIH rasistički, i omogućuje preglasavanje jedne nacije nad drugom. Dodik je legitimni srpski član predsjedništva, a prema onome što se događa jedini je kojeg priznaju i Hrvati.

Dodik je osvojio 368.210 glasova ili 53,8 posto, Džaferović 212.581 ili 36,6 posto od ukupnog broja onih koji su zaokružili opciju B, no ako se u taj broj dodaju i glasovi Bošnjaka koje je dobio Komšić Džaferovićev postotak je znatno manji. I on i Komšić imaju oko 23% ukupnog biračkog tijela Bošnjaka.

Još jedan kuriozitet oko Komšića je taj što će u prisegi morati prisegnuti da će čuvati ustavni poredak BIH, konstitutivnost njenih naroda, autoritet Ustavnog suda BIH, i njene zakone, sve ono protiv čega je govorio u kampanji.

Naravno bez sankcija. Jer pored Lijanovića, Komšić je drugi Hrvat u BIH koji može javno zagovarati rušenje ustavnog poretka a da ne bude sankcioniran od OHR-a.

Da su Dodik ili Čović govorili protiv konstitutivnosti, Ustavnog suda, zazivali gašenje kantona ili entiteta, već bi im politički život bio u pluskvamperfektu.

Komšićeva kampanja osim po nacionalizmu i širenju mržnje između Bošnjaka i drugih ostat će upamćena i po prijetnjama mitraljezom, rušenju mostova, pozivanjem na nabijanje na kolac hrvatskog lidera u BIH Dragana Čovića te javnim apelom na grupno silovanje RH predsjednice.

Sve su to detalji o kojima bošnjački portali kao i njihova mreža medija vani , nisu napisali niti riječi.

Oni imaju pametnijeg posla. Pišu o tome što bi hrvatski portali trebali pisati.